FÁJDALOMCSILLAPÍTÁS
Paracetamol-analógok párhuzamos szintézise
(Eredeti cím: PAIN RELIEF

Parallel synthesis of paracetamol analogues)

Szerző: Ken Gadd, 4science, Stratford sub Castle, SP1 3YR, UK; ken@4science.org.uk
Nyelv

Angol, magyar

Összefoglalás

A gyógyszerkutató cégek igen nagyszámú vegyületet szintetizálnak abból a célból, hogy rátaláljanak arra az egyre, amelyik hatásos egy adott kór vagy betegség gyógyítására. Ezeknek a szintéziseknek a hatékony és eredményes kivitelezése alapvető. A megvalósításhoz jól felhasználható a kombinatorikus kémia, különösen a párhuzamos szintéziseknek nevezett ága.

A paracetamol az egyik olyan fájdalomcsillapító, ami vény nélkül kapható a gyógyszertárakban. Ezen a gyakorlaton a diákok feladata az, hogy csoportokban dolgozva állítsanak elő paracetamolt, illetve hogy kiderítsék néhány, a paracetamolhoz hasonló szerkezetű vegyületről, hogy előállítható-e. A reakcióelegyeket vékonyréteg kromatográfiával vizsgálják.

Feladatcsoport típusa
F

Ez a feladattípus a következő képességek fejlesztését célozza meg:

· Természettudományos ismeretek alkalmazása a problémamegoldás során

· Csapatmunkával kombinált problémamegoldás

· Pénzügyi és anyagi erőforrások kezelése
· Idő-, és munkaterv készítés

Mérési technikák 

Szerves szintézisek

Vékonyréteg kromatográfia

Alkalmazási terület

Gyógyszerkémia
Idő

· Gyakorlati idő:

360 perc

· Elméletre szánt idő:
240 perc

· Iskolán kívüli idő:

120 perc

SandardBase szabványvizsgálat:
Nincs.
StandardBase mérési technika:
Nincs.
Egyéb források

GlaxoSmithKline, R(D, Stevenage( www.gsk.com

A többi forrás fel van sorolva az anyagban.

Diák feladatleírás

Fájdalomcsillapítás: Paracetamol-analógok párhuzamos szintézise

(Eredeti cím: PAIN RELIEF: Parallel synthesis of paracetamol analogues)

A gyógyszergyártó cégek kutatói tízezrével végeznek szintéziseket és teszteket annak érdekében, hogy megtalálják azt az egyetlen vegyületet, amelyik szignifikánsan (azaz bizonyítható mértékben) gyógyító hatással bír. Ezeknek a szintéziseknek a hatékony és eredményes elvégzése döntő fontosságú. Ehhez használják a kombinatorikus kémiát. A kombinatorikus kémia egyik ága: a parallel (párhuzamos) szintézisek felhasználása különösen jelentős. Ennek a kivitelezése gyakran robottal történik, de manuálisan is megvalósítható. Ehhez igen kis mennyiségű anyag szükséges. Például a mélyedéseket tartalmazó műanyag tálon 1 milligrammnyi anyag biológiai aktivitását tízféle teszttel vizsgálhatjuk.

Rövid összefoglaló

A paracetamol egyike a vény nélkül kapható fájdalomcsillapítóknak. Ezen a foglalkozáson kis csoportokban fogtok dolgozni. Mindenki előállít egy adag paracetamolt. Majd a csoport tagjai egymás között felosztják a kutatási feladatot, amely a paracetamol és a hozzá hasonló szerkezetű (analóg) vegyületek mikroméretekben történő előállítása. A reakcióelegyeket vékonyréteg kromatográfiával (VRK) kell majd vizsgálni.

Eredményeitekre alapozva, a csoportnak tanácsot kell adnia egy gyógyszergyártó cég kutató-fejlesztő (K+F) menedzsmentjének arra vonatkozóan, hogy melyik reakció ad terméket, ami ezáltal nagyobb mennyiségekkel végezve olyan mintát eredményez, aminek a biológiai aktivitása tesztelhető. A tanácshoz pénzügyi számítások is tartoznak, amelyek a vegyületek előállítási költségét tartalmazzák.
Elvégzendő vizsgálatok

Négyes csoportokban célszerű dolgozni. Minden csoport 3 tanulói adatlapot kap:

· Paracetamol előállítása
· Paracetamol szintézisének vizsgálata mikroméretben

· Paracetamol-analógok előállítása párhuzamos szintézisekkel

Tervezés
A csoport minden tagja elvégzi a paracetamol előállítását félmikroméretben (Paracetamol előállítása). Hasonlítsátok össze az eredményeiteket: a kitermelési százalékot és a mért olvadáspont-értékeket.

Ezután csoportmunkában parallel szintézissel elő kell állítani a paracetamolhoz hasonló szerkezetű vegyületeket.

A csoport minden tagja olvassa el a Paraceatamol szintézisének vizsgálata  mikroméretben című tanulói adatlapot. Meg kell győződni arról, hogy a szintézis és a vékonyréteg kromatográfia végrehajtásának minden lépése mindenki számára érthető.

Olvassátok el a Paracetamol-analógok előállítása párhuzamos szintézisekkel című tanulói adatlapot! A tanár segítségével ellenőrizzétek, hogy milyen vegyszerek állnak rendelkezésre a gyakorlati munkához.

Mindenki döntse el, hogy mit vállal a feladatból, és osszátok el a munkát a csoport tagjai között. A csoport tagjai manuálisan fogják végezni a párhuzamos szintéziseket, ahogy általában az egyedül dolgozó vegyész is teszi. A parallel szintézisek során kb. 5 mg anyag készül egy eljárással. Magas kitermelés itt nem várható. A kívánt vegyületet kromatográfiával választjuk el és tisztítjuk.

A csoport elosztja a feladatokat, és így a paracetamol-analógok egész sorozatát készíti el. Hogy hányféle vegyület készül el, az függ a rendelkezésre álló vegyszerektől, időtől és munkaerőtől.

Gyakorlati munka
Először el kell dönteni, hogy a csoport egyes tagjai mit csinálnak, elő kell készíteni a kísérleti munka helyszínét, össze kell gyűjteni a szükséges anyagokat és eszközöket.
A gyakorlati munka megkezdése előtt tanulmányozni kell a balesetvédelmi szabályokat.

Tájékoztatás

· Szükségetek lesz a vegyszerek és a felszerelések árát tartalmazó katalógusra. Ilyen például:

http://uk.vwr.com/app/Home 

http://www.sigmaaldrich.com/Area_of_Interest/Europe_Home/UK.html 

Mérési eredmények
Írjatok egy rövid beszámolót a munkáról és a csoport eredményeiről. Fogalmazás közben képzeljétek el, hogy a jelentés egy gyógyszergyártó cég kutató-fejlesztő menedzsmentjének készül. Meg kell adnotok, hogy mely reakciók eredményeznek terméket és ennek alapján melyek végezhetők el nagyobb mennyiségekkel a biológiai hatékonyság tesztelésére. Azt is meg kell becsülnötök, hogy mennyibe kerülhet a vegyületek előállítása.

 A beszámolóban térjetek ki a következőkre:

· a félmikro méretű paracetamol-előállítás eredményei

· készítsetek egy összefoglaló táblázatot, amelyben bemutatjátok hogy milyen paracetamol-analógokat állítottatok elő a párhuzamos szintézisekkel.

Önellenőrző feladatok diákoknak

Ez a feladat igényli az elméleti ismeretek felhasználását a problémák megoldásához, csoportmunkában való részvételt a probléma megoldása érdekében, idő- és a munkabeosztás megtervezését, valamint egy pénzügyi terv elkészítését. Minden területről írjatok 5(-1(( szavas értékelést a következő szempontok szerint:

· a feladat megoldásához felhasznált elméleti ismeretek és készségek

· a csoportmunka tapasztalatai, példák arra, hogy hogyan történt a segítségnyújtás a csoportban

· hogy sikerült az idő- és a munkabeosztás

· hogy sikerült a pénzügyi terv készítése.
Tanulói adatlap: Paracetamol előállítása
A paracetamol elterjedten használt fájdalomcsillapító. A másik két széles körben használt hasonló gyógyszer az aszpirin és az ibuprofen. A paracetamol kémiai neve: N-(4-hidroxifenil)etánamid.

Laboratóriumban 4-aminofenol és ecetsavanhidrid reagáltatásával állítható elő.

Felszerelés és vegyszerek

· 4-aminofenol (irritáló)

· ecetsavanhidrid (korrodáló hatású és tűzveszélyes) ( fülke alatt dolgozzunk!
· etil-acetát

· 0,01 g pontossággal mérő gyorsmérleg

· 50 cm3 Erlenmeyer-lombik

· szívópalack, Büchner-tölcsér és szűrőpapír

· vasállvány fogókkal (a Büchner-tölcsér befogásához)

· vízlégszivattyú

· desztilláltvizes palack

· Bunsen-égő, vasháromláb, agyagos drótháló

· kémcső

· 400 cm3-es főzőpohár (vízfürdőnek)

· a vékonyréteg kromatográfiához szükséges eszközök (lásd: Paracetamol szintézisének vizsgálata mikro méretben)

· elszívó fülke

Eljárás

Védőszemüveg használata kötelező! A gyakorlati munka megkezdése előtt végig kell gondolni a lehetséges veszélyeket!
1 Mérjünk be 1,0 g 4-aminofenolt egy 50 cm3-es Erlenmeyer-lombikba. Adjunk hozzá 9 cm3 desztillált vizet, majd addig rázogassuk a lombikot, amíg egy szuszpenziót kapunk.

2 Fülke alatt öntsünk a lombika 1,1 cm3 (1,17 g) ecetsavanhidridet. Az oldódás érdekében óvatosan rázogassuk a lombik tartalmát. Az oldódáshoz kb. 30 másodperc szükséges. Folytassuk a rázogatást, mintegy 2 perc múlva csapadék képződését észleljük.

3 10 perc múlva szűrjük le a csapadékot a Büchner-tölcséren vízlégszivattyú segítségével, mossuk át egy kevés hideg desztillált vízzel és szárítsuk meg.

Megjegyzés: A szívópalackot feltétlenül rögzítsük. A szűrés megkezdése előtt öntsünk kb. 10 cm3 desztillált vizet a Büchner-tölcsérbe és szívassuk át a vízlégszivattyú megindításával, hogy a szűrőpapír nedves legyen. Ezt a vizet öntsük ki a palackból, majd utána kezdjük el a szűrést. Ha nem sikerül az összes szilárd anyagot a tölcsérbe juttatni, akkor a szűrletből öntsünk egy keveset vissza a lombikba, és ismételjük meg a folyamatot.

Vegyünk egy kevés mintát (A) a nyerstermékből, és oldjuk fel minimális mennyiségű etil-acetátban, a kémcsőre írjuk rá az „A” jelzést.

4 A nyersterméket tegyük egy kisebb Erlenmeyer-lombikba, és oldjuk fel a lehető legkevesebb (kb. 15 cm3) 80 oC-os desztillált vízben. Addig tartsuk az edényt 80 C-os vízfürdőben, amíg a szilárd anyag feloldódik. Ha szükséges, még további néhány csepp forró vizet csöpögtessünk a lombikba.

5 Hűtsük le az oldatot folyó csapvíz alatt vagy jeges vízben. Szűrjük le a kivált kristályokat Büchner- tölcséren. Az átkristályosított anyagot mossuk 5 cm3 jéghideg vízzel.

6 Szárítsuk a kapott átkristályosított anyagot szűrőpapírok között, majd szárítószekrényben (105 oC-on). Mérjük le a száraz anyagot, és számítsuk ki a kitermelési százalékot.
Vegyünk egy kis mintát (B) az átkristályosított anyagból, oldjuk fel egy kevés etil-acetátban, írjuk a kémcsőre a „B” jelet.

7 Határozzuk meg a száraz, átkristályosított termék olvadáspontját. A tiszta paracetamol olvadáspontja 169-171 oC.

8 Készítsük el az „A” és a „B” jelű minták vékonyréteg kromatogramját (a) 4-amonifenollal, (b) tiszta paracetamollal és (c) 4-amonifenol és paracetamol keverével szemben (mindegyiket etil-acetátban oldjuk). A leírás a Paracetamol szintézisének vizsgálata mikroméretben című tanulói adatlapon olvasható.

 Az eredmények megadása

· Számítsuk ki a kitermelést %-ban!
· Adjuk meg azt az olvadáspont értéket, amit az átkristályosított paracetamol esetében mértünk!
· Rajzoljuk fel a kapott kromatogramokat (vagy tegyük a kapott kromatogramokat polietilén lapok közé és ragasszuk be a füzetbe)!
· A csoport tagjai hasonlítsák össze a kapott adatokat és próbálják megmagyarázni az eltéréseket!
· Tanulmányozzuk a paracetamol fenolból történő előállításának sémáját:

Átlagolva a csoportban elért kitermelési százalékokat, számítsuk ki, hogy 50 g fenolból hány gramm paracetamol állítható elő!

Tanulói adatlap: Paracetamol szintézisének vizsgálata mikroméretben

Előkészítés

Felszerelés és vegyszerek

· 4-aminofenol (irritáló)

· ecetsavanhidrid (korrodáló hatású és tűzveszélyes) ( fülke alatt dolgozzunk a

· vízmentes magnézium-szulfát

· etil-acetát

· desztillált víz

· 2 db félmikro kémcső

· 3 db cseppentő

· 0,001 g pontossággal mérő mérleg

· elszívó fülke

Eljárás

Védőszemüveg használata kötelező! A gyakorlati munka megkezdése előtt végig kell gondolni a lehetséges veszélyeket!

1 Bemérőcsónakot használva mérjünk ki 0,1 g 4-amonifenolt, és szórjuk azt egy félmikro kémcsőbe. Adjunk hozzá 1 cm3 desztillált vizet. Rázogassuk a kémcsövet, így egy szuszpenziót kapunk.

2 Fülke alatt adjunk 1 csepp (0,12 g) ecetsavanhidridet a kémcső tartalmához, és óvatosan rázogassuk azt 2 percig.

3 Adjunk 1 cm3 etil-acetátot az oldathoz, és rázogassuk 10-15 másodpercig. Két fázis alakul ki: a termék a felső etil-acetátos rétegben lesz (az alsó réteg főként víz).

4 Tiszta cseppentőt használva vigyük át a felső fázist egy másik félmikro kémcsőbe, amelyben egy kevés vízmentes magnézium-szulfát van. Ez eltávolítja a maradék víznyomokat.
5 Készítsük el ennek az oldatnak a vékonyréteg kromatogramját a következő oldatokkal szemben: (a) 4-amonifenol etil-acetátban oldva, (b) tiszta paracetamol etil-acetátban oldva, (c) 4-aminofenol és paracetamol keveréke etil-cetátban oldva.

Ezeket az oldatokat úgy készítjük, 1 cm3 etil-acetátban feloldunk ½ kis spatulányi (kb. 1-2 rizsszemnyi) anyagot.
Vékonyréteg kromatográfia (VRK)

Felszerelés és vegyszerek
· futtató elegy – 2 térfogat etil-acetát és 1 térfogat ciklohexán (illékony, gyúlékony, irritáló, láng ne legyen a közelben, ne lélegezzük be!)

· jód (belélegezve veszélyes) – használjunk gumikesztyűt

· UV fény (bőrrákot és szemkárosodást okozhat – tilos belenézni!)

· lemezek a vékonyréteg kromatográfiához (amelyek szilikagéllel vannak bevonva, és fluoreszcens anyagot is tartalmaznak)
· zárható előhívókád, amelybe elférnek a 10 cm x 5 cm-es  TLC-lemezek

· nagyon vékony kapilláris cső (vagy Hamilton-pipetta, a foltok felviteléhez)
· UV lámpa

Eljárás

Védőszemüveg használata kötelező! Az ultraibolya fény bőrrákot és szemkárosodást okozhat ( tilos közvetlenül belenézni! A gyakorlati munka megkezdése előtt végig kell gondolni a lehetséges veszélyeket!

1. Öntsünk annyi futtató elegyet a kádba, hogy az kb. 0,5 cm–es rétegben legyen. Tegyük rá a fedőt, és várjuk meg, amíg a kád légtere megtelik az oldószer gőzével. (Ez a folyamat meggyorsítható, ha a kád egyik oldalához egy szűrőpapírt fektetünk, amely felszívja és párologtatja az oldószerelegyet. Így kb. 30 perc alatt megtörténik a gőzökkel való telítődés.)
2. Fektessünk egy 10 cm x 5 cm méretű VRK lemezt egy darab tiszta papírra. Vigyázzunk arra, hogy a lemezt csak a szélénél fogjuk meg, a felületét ne érintsük meg! Húzzunk egy ceruzavonalat a lemezen végig 1 cm-re az 5 cm hosszú szélétől. Tegyünk a vonalra három kis keresztet, csöppentsünk az elsőre a tiszta paracetamololdatból, a másodikra a termékünkből, a harmadikra a 4-aminofenol-oldatból. Várjuk meg, amíg a foltok megszáradnak ( az átmérőjük 1-2 mm legyen! (A száradás hajszárítóval gyorsítható.)
3. Ha a foltok már szárazak, helyezzük a lemezeket az előhívó kádba. Ezt gyorsan, de gondosan végezzük! Ne zavarjuk fel a folyadékot, azonnal helyezzük vissza a kád tetejét!

Megjegyzés: A ceruzavonalnak a folyadék szintje fölött kell lennie.

4. Futtassuk a kromatogramot addig, amíg a folyadékelegy a lemez felső szélétől 1 cm-re nem ér. Vegyük ki a lemezt, és jelöljük meg az oldószerfron helyét.
5. Hagyjuk a lemezt megszáradni. Tanulmányozzuk UV-fényben és jelöljük meg a látható foltokat. Számítsuk ki a foltok Rf –értékét.

6. Végül, ha időnk engedi, tegyük a kromatogramokat egy olyan lefedett pohárba, amelynek az alján néhány jódkristály van, és figyeljük meg a foltok megjelenését.

Tanulói adatlap: Paracetamol-analógok előállítása párhuzamos szintézisekkel

A 4-amonifenol és az ecetsavanhidrid reagáltatásakor alkalmazott mikromódszerrel vizsgálhatjuk a 4-amoni-fenolhoz hasonló szerkezetű vegyületek reakcióját különböző savanhidridekkel.
Ellenőrizzétek a tanárotokkal, hogy a felsorolt reagensek közül melyek állnak rendelkezésre! Itt bemutatunk néhány alkalmazható vegyületet:

Felhasználható aminofenolok

Felhasználható savanhidridek:

A következő oldalon látható táblázatban végezhetitek el a tervezést. Másoljátok le a táblázatot megfelelő példányszámban, és írjátok be azokaknak az aminofenoloknak a képletét, amelyeket a csoportotok felhasznál. Egyértelműen jelöljétek, hogy melyeket vizsgáltátok!

Minden sorban adjátok meg:
· A kísérletet végző csoporttag nevének kezdőbetűit.

· A felhasznált aminofenol nevét és képletét.

· A szintézis végén várható termék képletét.

· Keletkezett-e új vegyület a vékonyréteg kromatogram alapján?
· 1 g anyag előállításának a költségét.

Megjegyzés: Itt a kitermelést nem lehet meghatározni. (Valójában a párhuzamos szintézisekkel csak bizonyítjuk a termékek képződését, a reakciófeltételek optimizálása egy következő lépés.) Az azonban nagyon valószínűtlen, hogy 1((%-os  kitermelést érjünk el. Ezért a költségeket 25%, 5(%, 75% és 100%-os kitermelést feltételezve célszerű kiszámítani.

· A termék gyógyító hatásának a megbecsülése.

Megjegyzés: Használjuk az OSIRIS Property Explorer (http://www.organic-chemistry.org/prog/peo/) honlapot a gyógyhatás megbecsüléséhez. Ennek használatához a Java programnak telepítve kell lennie a számítógépen.

Attól függően töltsük ki a táblázatot, hogy hány szintézist végzett el a csoport.

Tanári útmutató

Rövid áttekintés a feladat céljairól

A tanulók elképzelik, hogy egy gyógyszergyár kutató-fejlesztő (K+F) csoportjában dolgoznak. A csoportnak az a feladata, hogy dolgozza ki a paracetamol és analógjai szintézisét. A költségekről és a szerek gyógyító hatásáról szintén be kell számolniuk.

Készségfejlesztés

Tanítási célkitűzések:

A tanulók

· tudjanak hatékonyan együttműködni adott problémák megoldása érdekében

· képesek legyenek pénzügyi tervet készíteni

· tudják beosztani a rendelkezésre álló idő- és munkaerő-keretet

· tudják felhasználni az elméleti ismereteiket adott feladat megoldásához

· tudjanak megfigyeléseket, méréseket végezni, és a kapott adatokat értelmezni.

Útmutatás és tanácsok

Hasznos lehet molekulamodell-készlet vagy rajzolóprogram (pl. ChemSketch) használata a szintézisek során végbemenő reakciók illusztrálására.

A feladat megoldása során a tanulók bepillantást nyerhetnek a párhuzamos szintézisek manuális, illetve automatizált végzésének az előnyeibe és hátrányaiba.
A feladat megoldása jelentős mennyiségű gyakorlati munkát igényel, ezért annyi segítséget kell adni nekik, amennyire csak szükség van ahhoz, hogy a munkájuk eredményes legyen.

A tanulóknak azt is be kell bizonyítaniuk, hogy tudnak költségvetést készíteni. Fel kell ismerniük, hogy a vegyszerek ára függ a minőségtől (tisztaságtól) és a vásárolt adag mennyiségétől. A becsült költségek számításakor ezt figyelembe kell venniük. Azzal is tisztában kell lenniük, hogy a kitermelés csak nagyon ritkán közel 100%-os, s a vegyszerek árának a kiszámításakor erre tekintettel kell lenniük.
Arra is kell szánni bizonyos időt, hogy a diákok megtanulják az OSIRIS Property Explorer (http://www.organic-chemistry.org/prog/peo/) program használatát annak érdekében, hogy megbecsüljék a „Gyógyhatás előrejelzését” és az „Összesített gyógyhatás pontszámot”. Először is meg kell érteniük, hogy mit jelentenek ezek a kifejezések, és a rajzolóprogram segítségével meg kell alkotniuk a különböző szerkezeteket. Ezek használatával először a tanárnak kell megismerkednie.

Az alábbiakban látható a paracetamol oldala:

OSIRIS Property Explorer

The OSIRIS Property Explorer shown in this page is an integral part of Actelion's (1) inhouse substance registration system. I lets you draw chemical structures and calculates on-the-
fly various drug-relevant properties whenever  structure is valid. Prediction results are valued and color coded. Properties with high risks of undesired effects like mutagenicity or  poor

intestinal absorption are shown in red. Whereas a green color indicates drug-conform behaviour

1) Thomas Sander, Actelion Phamaceuticals Ltd., Gewerbestrasse 16, 4123 Allschwil, Switzerland, Email: thomas.sander@actelion.com

Specific information about individual properties may be found here:

Ezen a szinten a tanulóknak már tapasztalattal kell rendelkezniük a csoportmunkával történő feladatmegoldásban. Ha a csoport korábban már sikeres tapasztalatokat szerzett, akkor önállóbban végezhetik a munkát. Akár gyakorlottak, akár kezdők azonban a csoport tagjai ilyen tekintetben, az órát mindig figyelni kell és szükség esetén a megfelelő ütemű munkavégzést elősegítendő, össze kell hívni az egész osztályt egy megbeszélésre.
Ez a feladat olyan természetű, hogy nem végezhető el sikeresen az adott időtartam alatt, ha a csoport nem tudja hatékonyan beosztani a munkát és olyan célokat kitűzni, amelyekhez konkrét határidőket is rendelnek. Mindemellett a tanulókat bátorítani kell, és arra nevelni, hogy figyelmesen és igényesen dolgozzanak. Ha mégis probléma adódik, a következőkkel kapcsolatosan kell a tanárnak segítséget nyújtani:

· technikai kérdések, beleértve a manuálisan elvégzendő munkát, a vegyszerek és a berendezések szabályos használatát

· baleset-megelőzés, biztonsági rendszabályok

· a tanulók együttműködése a feladat megoldása érdekében.

A www.presentingscience.com/aflchem/key/groupwork.htm weboldalon ötleteket találunk azzal kapcsolatban, hogy hogyan célszerű a csoportokat kialakítani.
A feladat megoldása közben a csoportmunka magasabb szintjére juthatnak el a diákok. Kezdetben még szükség lehet arra, hogy a tanár megfelelő kérdésekkel meggyőződjön a feladatfelosztás és az időtartamok megtervezéséről és a csoportmunka stratégiájáról. A feladat elvégzése után a tanár összefoglalhatja, hogy milyen előrelépést tapasztalt, illetve milyen jellegű segítségekre volt szükség, erre építeni lehet a következő feladat elvégzésekor.
A feladat elvégzése közben egy sor olyan követelménnyel is találkoznak a tanulók, amelyekre a továbbiakban is szükség lesz. Gyakorlati munkájuk megfigyelése, a megadott űrlapok kitöltése és a beszámoló alapján értékelni lehet a tanulók munkáját, az osztályozás kritériumainak megfelelően.

A csoportok szervezése és irányítása

A tanulók négy fős csoportokban dolgoznak. Az egyik feladatuk a munkaerő és az idő jó beosztása. Ehhez időt és teret kell biztosítani nekik. A terveiket alaposan ellenőrizni kell, nehogy túl sokat vállaljanak, vagy túl keveset.

A leghető legrövidebb feladat két amonifenol és két savanhidrid reakciójának a vizsgálatából állhat. Ez négy mikroméretű szintézist jelent, azaz a csoport minden tagja egyet végezhet. A vegyületek köre bővíthető, de a szubsztituált amonifenolok elég drágák.

A tanulóknak előre meg kell mondani, hogy mikor állnak rendelkezésükre a laboratóriumban lévő eszközök, az IKT eszközök stb. A munkájukat úgy kell megszervezniük, hogy a megadott időtartam alatt elvégezzék a feladatot.

Óraterv a tanároknak

A konkrét időbeosztás több tényezőtől is függ, egy lehetséges megközelítés a következő:

· Tanári bevezető és az előzetes ismeretek ellenőrzése


..60 perc

· Csoportbeosztás elkészítése és a munkaterv megvitatása

..60 perc

· A paracetamol-szintézis kivitelezése félmikro méretben


210 perc

· A párhuzamos szintéisek és a kromatográfiás vizsgálatok elvégzése
150 perc

· A költségek kiszámítása és a gyógyszerhatás tanulmányozása
12( perc

· A táblázatok kitöltése, a rövid beszámoló elkészítése


120 perc

Technikai megjegyzések
Előkészítés

Egy táblázatot kell készíteni arról, hogy a különféle eszközök mikor állnak a tanulók rendelkezésére. A tanulóknak ugyanis szükségük lesz erre a saját idő- és munkabeosztásuk elkészítéséhez.
Többek között biztosítani kell:

· a laboratóriumot a gyakorlati munkához szükséges eszközökkel

· a hálózaton vagy katalógusokban megtalálható vegyszerárakat (segítségre lehet szükségük az elnevezésekkel kapcsolatosan)

· számítógépet megfelelő programokkal, például a „Java” programmal a potenciális gyógyhatás becsléséhez.

Felszerelés és vegyszerek

Néhány alábbi vegyszer igen drága, de a gyakorlat elvégzéséhez csak igen kis mennyiségre van belőlük szükség.

A felhasználható aminofenolok (az áruk angol fontban megadva a 2008-ban érvényes Sigma-Aldrich katalógus alapján:

2-aminofenol

CAS 98-37-3

100 g 

£10.20

3-aminofenol 

CAS 591-27-5
100 g 

£9.60

4-aminofenol

CAS 123-30-8
250 g 

£10.80

4-amino-2-metilfenol
CAS 2635-95-2
5 g 

£38.10

4-amino-3-metilfenol 
CAS 2835-99-6
5 g 

£29.90

Felhasználható savanhidridek:

Ecetsavanhidrid

CAS 108-24-7
1 dm3

£8.90

Propionsavanhidrid

CAS 123-62-6
500 cm3
£12.50

A paracetamol szintéziséhez szükséges felszerelés és vegyszerek

Anyagok és CAS számaik

· 4-aminofenol (CAS 98-37-3)
· ecetsavanhidrid (CAS 108-24-7)
· etil-acetát (CAS 141-78-6)
Eszközök

· elektromos mérleg (0,01 g pontossággal)

· 50 cm3 Erlenmeyer-lombik

· Büchner-tölcsér, hozzá szívópalack és szűrőpapír

· vasállvány fogóval (a szívópalack befogásához)

· vízlégszivattyú

· desztillált víz palackban

· Bunsen-égő, vas háromláb, azbesztes drótháló

· kémcső

· 400 cm3-es főzőpohár

· elszívó fülke

· a vékonyréteg kromatográfiához szükséges berendezés (lásd: Paracetamol szintézise mikro méretben)

Előállítás mikroméretben

Ha nem tudunk tiszta paracetamolt vásárolni, akkor vonjuk ki azt gyógyszertablettákból úgy, hogy azokat feloldjuk desztillált vízben, majd etil-acetáttal extraháljuk a hatóanyagot, végül nátrium-szulfáttal szárítjuk.

Felszerelés és vegyszerek

Anyagok és CAS számaik

· 4-aminofenol (CAS 98-37-3) vagy más aminofenol

· ecetsavanhidrid (CAS 108-24-7) vagy propionsavanhidrid (CAS 123-62-6)
· vízmentes magnézium-szulfát (CAS 7487-88-9)
· etil-acetát (CAS 141-78-6)
· desztillált víz

Eszközök

· 2 db félmikro kémcső

· 3 db cseppentő

· analitikai mérleg (0,001 g pontosságú)

· elszívó fülke

A vékonyréteg kromatográfiához szükséges felszerelés és vegyszerek
Anyagok és CAS számaik
· futtató elegy ( 2 térfogat etil-acetát (CAS 141-78-6) és 1 térfogat ciklohexán (CAS 110-82-7) elegye; amely illékony, gyúlékony, irritáló, nyílt lángtól tartsuk távol, ne lélegezzük be!
· jód (CAS 7553-56-2); a gőze mérgező, használjunk gumikesztyűt!
Eszközök

· szilikagéllel borított, fluorszcens réteget is tartalmazó kromatográfiás lemez

· zárható előhívó kád, vagy csavaros üveg, amelyben elfér egy 10 cm x 5 cm  méretű VRK lemez

· UV-lámpa (ez a fény bőrrákot okozhat, ne nézzünk bele szemüveg nélkül!)

· Vékonyra kihúzott kapillárisok, amivel a mintákat fel lehet vinni a VRK lapokra

· csavaros üveg a jódgőz előállításához

· munkavédelmi védőfelszerelés (kesztyűk és szemüvegek)

TESZTFELADATOK
1 Másoljuk le az alábbi képletet és jelöljük be a fenolos hidroxil-, illetve az aminocsoportot:

Válasz:

2 Mi a különbség az alkoholok és a fenolok között?

Az alkoholokban a hidroxidcsoport (-OH) alifás csoporthoz, a fenolokban az –OH-csoport aromás gyűrűhöz kapcsolódik.

3 Magyarázzuk meg, hogy miért konstitúciós izomer az alábbi három vegyület!

Ugyanaz az összegképletük, azonos funkciós csoportokat tartalmaznak, de különböző helyzetekben.

4 Nevezzük el a 3. feladatban szereplő izomereket!

Válasz (balról jobbra): 2-aminofenol, 3-aminofenol, 4-aminofenol.

5 Írjuk le képletekkel hogyan kapunk az ecetsavból anhidridet!
Válasz: 2 CH3COOH ( (CH3CO)2O + H2O
A helyes válaszokat pirossal írtuk a szövegbe.

TESZTFELADATOK
1. Másoljuk le az alábbi képletet és jelöljük be a fenol-, illetve az aminocsoportot:

2. Mi a különbség az alkoholok és a fenolok között?

3. Magyarázzuk meg, hogy miért konstitúciós izomer az alábbi három vegyület!

4. Nevezzük el a 3. feladatban szereplő izomereket!

5. Írjuk le egyenlettel hogyan kapunk az ecetsavból anhidridet!

R = CH3	ecetsavanhidrid 





R = C2H5 	propionsavanhidrid

4-amino-3-methylphenol

4-amino-2-methylphenol

